นายกรัฐมนตรีและรัฐมนตรีว่าการกระทรวงกลาโหม สั่งกองทัพอำนวยความสะดวก และทำความเข้าใจมาตรการผ่อนปรนให้กับประชาชน
นายกรัฐมนตรีและรัฐมนตรีว่าการกระทรวงกลาโหม สั่งกองทัพอำนวยความสะดวก และทำความเข้าใจมาตรการผ่อนปรนให้กับประชาชน พลโท คงชีพ ตันตระวาณิชย์ โฆษกกระทรวงกลาโหม เปิดเผยว่า พลเอก ชัยชาญ ช้างมงคล รัฐมนตรีช่วยว่าการกระทรวงกลาโหม และพลเอก ณัฐ อินทรเจริญ ปลัดกระทรวงกลาโหม ตรวจเยี่ยมการปฏิบัติงานของศูนย์บรรเทาสาธารณภัยกระทรวงกลาโหม และประชุมร่วมกับหน่วยขึ้นตรงกระทรวงกลาโหม และเหล่าทัพ เพื่อติดตามการบริหารจัดการมาตรการกักตัวควบคุมโรคของรัฐ ณ ศาลาว่าการกลาโหม ได้สรุปภาพรวมระหว่างวันที่ 1 - 6 พฤษภาคม 2563 จะมีคนไทยเดินทางกลับจากต่างประเทศ ผ่านท่าอากาศยานนานาชาติ ประมาณ 1,433 ราย จากเนปาล ปากีสถาน คาซัคสถาน อินเดีย สหรัฐอาหรับเอมิเรตส์ ( UAE) ฮ่องกง สิงคโปร์ มัลดีฟ รวมทั้งเนเธอร์แลนด์ รัสเซีย สเปน ฝรั่งเศสและเยอรมัน โดยทั้งหมดเริ่มทยอยเดินทางเข้ามาผ่านกระบวนการคัดกรองและเข้าพักในสถานที่กักควบคุมโรคของรัฐปัจจุบันมีคนไทยที่เดินทางกลับจากต่างประเทศผ่านสายการบินและอยู่ในสถานที่ควบคุมโรคแห่งรัฐ รวม 2,786 ราย และยังอยู่ในสถานที่ควบคุมโรค 766 แห่งในพื้นที่จังหวัดต่างๆ จำนวน 6,069 ราย ทั้งนี้ได้เปิดโอกาสให้ผู้เดินทางกลับ ที่มีความประสงค์เสียค่าใช้จ่ายเอง เข้าพักในสถานที่ควบคุมโรคของรัฐทางเลือก โดยความร่วมมือของภาคเอกชนภายใต้การกำกับของรัฐพลเอก ชัยชาญ ย้ำข้อสั่งการของ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ให้ศูนย์ปฏิบัติการแก้ไขสถานการณ์ฉุกเฉินด้านความมั่นคง หรือ ศปม โดยทุกเหล่าทัพร่วมกับตำรวจและฝ่ายปกครอง ตรวจคัดกรองและอำนวยความสะดวกการเดินทางของประชาชน รวมทั้งลงพื้นที่สร้างความเข้าใจ ให้คำแนะนำและกำกับการปฏิบัติในกิจกรรมต่างๆ ที่รัฐผ่อนปรนให้อยู่ในความไม่ประมาทและเป็นไปตามมาตรการทางสาธารณสุขที่กำหนด ระหว่างที่ยังมีการแพร่ระบาดของโรคอยู่ พร้อมย้ำประสานการทำงานร่วมกับภาคีเครือข่ายในพื้นที่ให้การช่วยเหลือและบรรเทาความเดือดร้อนของประชาชนที่ได้รับผลกระทบ ทั้งในชุมชนเขตเมืองและชนบทควบคู่กันไปอย่างใกล้ชิด